Jennifer Lawrence se rok - JA of NEE. PLUS: wat sê sy oor haar lyf | SARIE
Jennifer Lawrence se rok – JA of NEE. PLUS: wat sê sy oor haar lyf	deur SARIE.com-span
Die volgende fliek in die Hunger Games-reeks is gister bekend gestel en die ster van dié fliek, die Oscar-bekroonde Jennifer Lawrence, het 'n baie interessante rok vir die geleentheid gekies.
Catching Fire is die volgende film in die Hunger Games-reeks wat Jennifer Lawrence bekend gemaak het. Sy speel in dié fliek saam met Josh Hutcherson en Liam Hemsworth, wat aan Miley Cyrus verloof was.
Liam, Jennifer en Josh FOTO: Instagram
Jennifer het 'n rok van Dior gekies met blinkertjies op net 'n deel van die rok. Sy het onlangs haar hare geknip en het haar kort kapsel agteroor gedra vir 'n moderne voorkoms, soos wat prinses Charlene dikwels doen.
Stap-vir-stap: Omskep jou kort hare só
Nou kan jy jou mening gee – is Jennifer se rok 'n treffer of 'n flop?
Jennifer se lyf
Jennifer het onlangs gesê dat sy weier om 'n dieet te volg, al het fliekregisseurs vir haar in die verlede gesê dat sy moet. (Lees meer hier.)
Jennifer, wat voor die eerste Hunger Games-film verlede jaar 'n tawwe oefenprogram moes volg om in die aksie- en die boogskiet-tonele te kon speel, het erken dié keer het sy dit rustiger geneem.
"Gedurende die verfilming het ek báie geëet. Ek het vir myself gesê om minder te eet omdat 'n fliek vir ewig 'n bewys is van hoe jy op 'n sekere stadium gelyk het. Maar ek kon nie 'nee' sê vir lekkers nie!" het sy aan InStyle vertel. Sy, soos baie van ons, sukkel om gemotiveerd te word om oefening te doen.
Jennifer by vanjaar se Oscars FOTO: Gallo Images / Getty Images
Alhoewel Jennifer nie meer so slank is soos vroeër vanjaar by die Oscars nie (foto bo), is sy beslis nie "vet" soos wat sekere skinderblaaie berig nie.
Jennifer het op die rooi tapyt gesê sy hou daarvan om sterk vroulike karakters te speel wat nie op hul voorkoms getakseer word nie, soos die karakter wat sy in die Hunger Games-films speel. "Daar is nie baie rolle waarin die vrou die held kan speel nie … Ek dink Katniss (haar karakter in dié film) is 'n goeie rolmodel. Sy is sterk en nie bang om op te staan vir wat sy glo nie.